open-index/open-wikipedia-markdown huggingface dataset:
Aporija

**Aporija** ( 'situacija be išeities') – problema, atsiradusi dėl paradokso, neišsprendžiama dėl prieštaravimų sprendimo būde.

Aporijos žinomos nuo Sokrato laikų. Daugiau žinomos Zenono Elėjiečio aporijos (Zenono paradoksai), tokios, kaip Achilas ir vėžlys, skrendanti strėlė, stadionas.

## Nuorodos
* A. M. Anisovas. Zenono aporijos ir judėjimo problemos 
* Ruslanas Hazarzaras. Zenono Aporijos
Audronijus Zulonas

**Audronijus Zulonas** (1959 m. rugpjūčio 24 d. Pajuodupėje, Kupiškio rajonas - 2018 m. sausio 28 d. Kupiškyje) – Lietuvos ir Kupiškio rajono politinis bei visuomenės veikėjas.

## Biografija
1978 m. baigė Kupiškio vidurinę mokyklą, 1984 m. Kauno politechnikos institutą, įgijo inžinieriaus šilumininko specialybę. 2006 m. baigė Vilniaus Gedimino technikos universitetą, vadybos ir verslo administravimo magistras.

Nuo 1984 m. Kupiškio rajono komunalinių įmonių kombinato vyr. inžinierius, 1986–1997 m. Kupiškio rajono šilumos tinklų direktorius. 1997–2000 m. Kupiškio rajono mero pavaduotojas. 2000–2017 m. Kupiškio rajono savivaldybės administracijos Noriūnų seniūnijos seniūnas. Lietuvos savivaldybių seniūnų asociacijos viceprezidentas.

Lietuvos centro sąjungos, nuo 2003 m. Liberalų ir centro sąjungos Kupiškio rajono skyriaus narys, pirmininko pavaduotojas. 1997–2000 m., 2000–2001 m. ir 2007-2011 m. Kupiškio rajono savivaldybės tarybos narys.

Kupiškio rajono darbdavių klubo valdybos pirmininkas.

2017 m. buvo pareikšti kaltinimai dėl kyšininkavimo ir dokumentų suklastojimo.

Sutuoktinė Diana, vaikai Toma, Justas.

## Šaltiniai
Louer Hatas

**Louer Hatas** (, ) – miestas N. Zelandijoje, Šiaurės salos pietuose, 15 km į šiaurės rytus nuo Velingtono (faktiškai priemiestis). Išsidėstęs Hato (*Hutt*) upės slėnyje, didelis verslo centras. Išvystyta sunkioji pramonė (automobilių surinkimas, naftos apdirbimas), plastmasės, avalynės, dažų, stiklo pramonė, geležinkelio taisykla. Išvystytas mokslinių tyrimų sektorius, ypač taikomosios srities. Yra N. Zelandijos geologų draugija.

## Šaltiniai
Nort Šoras

**Nort Šoras** ( – „Šiaurinis krantas“) – miestas N. Zelandijoje, Šiaurės saloje; faktiškai šiaurinis Oklando priemiestis. 207,9 tūkst. gyventojų (2007). Išsidėstęs pusiasalyje apie 3 km į šiaurę nuo Oklando, prie Stenlio įlankos (*Stanley Bay*), rytuose yra *Rangitoto* kanalas.

## Istorija

Miestas suformuotas 1989 m. iš *Devonport* ir *Takapuna* gyvenviečių. Pietinė dalis, Devonportas, yra vienas seniausių Oklando priemiesčių, čia gausu paplūdimių, yra turtuolių rajonas. Takapuna yra šiaurėje, taip pat yra paplūdimių, su miestu jungia Oklando uosto tiltas.
Tauranga

**Tauranga** () – miestas N. Zelandijoje, uostas šiaurinėje Šiaurės salos dalyje. Išsidėsčiusi prie Oklando geležinkelio. Svarbus žemės ūkio centras, apylinkėse auginami gyvuliai, vaisiai ir daržovės. Išvystyta naftos, cemento, spaudos, trikotažo pramonė. Maunganui giliavandenis uostas yra 8 km į šiaurės rytus, eksportuojama vilna, mėsa, pieno produktai, popierius, mediena. Yra Vaikato universiteto filialas.

## Istorija

1834 m. čia atsikėlė anglikonų misionieriai. Maorių kalba miesto vardas reiškia „ramybės vieta“ arba „saugus inkaras“. Apie 1960 m. tapo miestu.
Vaitakerė

**Vaitakerė** () – miestas N. Zelandijoje, prie Oklando (faktiškai šiaurės vakarinis priemiestis). 166,2 tūkst. gyventojų (2007). Uostas. Vakariniame pakraštyje stūkso Vaitakerės kalnagūbris (400 m aukščio ir daugiau). Išvystyta lengvoji pramonė ir paslaugų sektorius, gaminamos valtys, vynas, televizijos produkcija. Yra paplūdymių (šiek tiek pavojingi).

## [[Miestų partnerystė|Miestai partneriai]]
Marija Šerifović

**Marija Šerifovič** (*Марија Шерифовић*; g. 1984 m. lapkričio 14 d. Kragujevace) – Serbijos dainininkė, 2007 m. Eurovizijos nugalėtoja. Dainininkės Vericos Šerifović dukra. 2007 m. išrinkta atstovauti Serbijai Eurovizijos dainų konkurse Helsinkyje. Ji pristatė dainą *Molitva* („malda“), su kuria sėkmingai pasirodė Eurovizijos pusfinalyje ir pateko į finalą. Finale Marija surinko 268 taškus, ir 33 taškais aplenkė antroje vietoje likusią Ukrainą.

## Muzikinė kajera

Marija Šerifović užaugo serbų-bosnių menininkų šeimoje. Jos mama – grupės Ethno atlikėja Verica Šerifović, tėvas Rajko – turkų kilmės. Marija pradėjo dainuoti nuo pirmos klasės vidurinėje mokykloje. Pradžioje dainavo liaudies dainas, po to ir pop muzikos, Whitney Houston repertuaro; 12 metų Šerifović atliko dainą *I Will Always Love You* (tai buvo pirmas jos viešas pasirodymas). Marija studijavo aukštojoje muzikos mokykloje, buvo ekonomikos studentė. 2003 m. pradėjo profesionalios dainininkės karjerą. Pirmasis solinis albumas – *Naj, Najbolja*. Dalyvavo Budva muzikos festivalyje (*Bol do ludila* užėmė aukštas vietas muzikos topuose).

2005 m. vasarą Marija Šerifović išleido singlą *Agonija*; kūrinys *I believe it* (*Olo lipis*) – graikų dainininkės Despina Vandi konversija). Tais pačiais metais dalyvavo serbų pop muzikos festivalyje „Beovizija“, tarpinėje Serbijos ir Juodkalnijos atrankos etape į Euroviziją, su daina *Ponuda* užėmė 18-ą vietą. Vėliau nugalėjo serbų radijo festivalyje *U nedelju*, apdovanota atskiru prizu. 2006 m. Šerifović su *Bez Ljubavi* išleido antrąjį albumą.

## Eurovizija 2007 m

2007 m. vasario 21 d. Belgrado *Sava Centar* halėje Šerifović surengė savo pirmąjį koncertą (4000 žiūrovų), o pavasarį išleido singlą *Bez tebe*. Kovo 8 d. dalyvavo Beovizija festivalyje, kuriame po Serbijos nepriklausomybės rengta atskira serbų atlikėjų atranka į Eurovision Song Contest 2007. Su balade *Molitva* (*„Malda“*) užėmė 2-ą vietą, pateko į Eurovizijos pusfinalį, konkurso pusfinalyje pateko į dešimtuką, užsitikrindama vietą finale, o vėliau nugalėjo finaliniame konkurse Helsinkyje.

Po pergalės Suomijoje rengiamas reklaminis vaizdo klipas, dokumentinis filmas apie pasirengimą konkursui, ruošiamasi gastroliuoti po Europą (Bosnija ir Hercegovina, Kroatija, Makedonija, Šveicarija, Graikija). Daina *Molitva* išversta į anglų, suomių, rusų kalbas, įrašyta muzikinė versija. Lažybų punktuose serbų dainininkė Marija Šerifović kartu su atlikėjais kaip Verka Serdiučka (Ukraina) ir Dmitrijus Koldunas (Baltarusija) buvo laikoma favorite, galinčia laimėti dainų konkursą.

## Diskografija
* *Naj, najbolja* (2003 m.)
* *Bez ljubavi* (2006 m.)

## Nuorodos
* Asmeninis tinklalapis
Dungeon

**Dungeon** – vienas pirmųjų kompiuterinių vaidmenų žaidimų, sukurtas XX a. aštuntojo dešimtmečio viduryje (1975 ar 1976 m.) PDP-10 kompiuterių sistemai. Žaidimą sukūrė Klermonto universiteto studentas Don Daglow, vėliau sukūręs ar padėjęs sukurti įvairius vaidmenų, sportinius bei realaus laiko strategijos žaidimus. Žaidime pritaikytos vaidmenų žaidimo Dungeons and Dragons taisyklės, veikėjas labirintuose turėjo kovoti su įvairiomis pabaisomis, kovų metu įgaudamas patirties taškų ir keldamas savo lygį. Žaidėjas instrukcijas galėjo rašyti tekstiniame režime, tačiau žaidime taip pat buvo pirmą kartą panaudotas matomo lauko grafinis vaizdavimas.
Oklahoma Sitis

**Oklahoma Sitis** – Oklahomos valstijos sostinė ir didžiausias valstijos miestas, bei 29 pagal dydį JAV miestas. 2010 metais mieste gyveno 579 999 žmonių. Miestas buvo įkurtas 1889 metų balandžio 22 dieną.

## Gyventojai

## Sportas
* Oklahoma City Thunder (krepšinis)
David Coulthard

**Deividas Kultardas** (, dažnai vadinamas tiesiog *DC*; g. 1971 m. kovo 27 d. Tvinholme, Škotijoje) – karjerą baigęs Formulės 1 pilotas, vienas labiausiai patyrusių F1 lenktynininkų, dalyvavęs 247-iuose Grand Prix.

## Karjera
Karjerą pradėjo kartingų varžybose, tęsė Formulėje 3 ir Formulėje 3000, kurioje 1993 m. užėmė trečią vietą.

### Williams
Tais pačiais metais tapo F1 lenktynininku-bandytoju „Williams-Renault“ komandoje. F1 varžybose debiutavo „Williams“ komandoje 1994 m. Ispanijos GP, pakeitęs Ayrton Senna po jo žūties Imola trasoje. „Williams“ komandoje iškovojo pirmąją ir vienintelę pergalę 1995 m.

### McLaren
1996 m. tapo „McLaren“ ekipos nariu kartu su Mika Hakkinen. Sezoną baigė septintoje vietoje. 1997 m. sezoną pradėjo pergale Australijos GP. Sezoną baigė trečioje vietoje. 1998 m. sezoną David Coulthard nesisekė taip, kaip jo kolegai Mika Hakkinen, tais metais tapusiam pasaulio čempionu. Jis iškovojo tik vieną pergalę ir užėmė 3 vietą. Sekančiais 1999 m. metais iškovojo dvi pergales, bet čempiono titulą vėl iškovojo kolega Mika Hakkinen, David Coulthard liko ketvirtoje vietoje.

2000 m. David Coulthard kovojo dėl čempiono taurės su Mika Hakkinen ir Michael Schumacher, bet užėmė trečią vietą. Savo geriausią pasiekimą karjeroje – 2-ą vietą pilotų įskaitoje, pasiekė 2001 m. David Coulthard dar iškovojo porą pergalių 2002 ir 2003 m., bet po labai nesėkmingo 2004 m. sezono „McLaren“ ekipai, neteko vietos komandoje. Jį pakeitė Juan-Pablo Montoya.

### Red Bull Racing
2005 m. tapo naujos komandos – „Red Bull Racing“ nariu, kurioje lenktyniavo iki 2008 m. sezono pabaigos. Geriausias pasiekimas komandoje – 3 vieta 2006 m. Monako GP etape bei 2008 m. Kanados GP. 2008 m. liepos 3 d. paskelbė pasitraukiantis iš Formulės 1. 2009 m. sezone m. pirmose dviejuose etapuose buvo komandos atsarginis pilotas, vėliau tapo komandos konsultantu ir vairuotoju-ambasadoriumi.
2010 m. rugsėjo 1 d. Vilniuje, Konstitucijos prospekte surengė pasirodymą „Red Bull Racing“ formulės-1 bolidu. Konstitucijos prospekto „Red Bull Speed Avenue“ 900 metrų trasa legendinis pilotas atliko tris važiavimus, kuriuos stebėjo daugiau kaip 10000 žiūrovų.

## Formulės 1 rezultatai

## Nuorodos

* Oficiali svetainė 
* David Coulthard muziejus
1994 m. Formulės 1 sezonas

**[[1994]] m. Formulės 1 sezonas** buvo 45-asis FIA rengiamas Formulės 1 pasaulio čempionatas, prasidėjęs kovo 27 d. Brazilijoje Interlagos trasoje ir po šešiolikos lenktynių baigęsis lapkričio 13 d. Australijoje, Adelaidėje. Sezonas prisimenamas dėl dviejų pilotų, triskart pasaulio čempiono Airtono Senos ir austro Rolando Racenbergerio žūties San Marine, Imolos trasoje ir dėl kontroversiškos čempionato pabaigos, kuomet pirmąjį čempiono titulą iškovojo vokietis Michaelis Šumacheris.

Po 1993 m. sezono iš Formulės 1 pasitraukė tais metais nugalėjęs prancūzas Alenas Prostas, tad kovoje dėl čempiono titulo favoritais laikytas Williams komandoje jį pakeitęs Airtonas Sena ir kylanti jauna žvaigždė iš Vokietijos Michaelis Šumacheris. McLaren ekipoje prasidėjo pergalių badas, užtrukęs net tris sezonus. Imoloje žuvus Airtonui Senai, šį pakeitė britas Deimonas Hillas, įsitraukęs į kovą dėl titulo su Michaeliu Šumacheriu. FIA du sykius diskvalifikavo M. Šumacherį, dar du etapus vokietis buvo priverstas praleisti dėl nuobaudų, tad D. Hilas prieš paskutinįjį etapą Australijoje nuo M. Šumacherio atsilikinėjo vos vienu tašku. Lenktynių viduryje varžovai susidūrė ir abu pasitraukė iš kovos. Pirmąjį iš septynių čempiono titulų iškovojo Michaelis Šumacheris.

## Galutinė čempionato rikiuotė
### Pilotų įskaita

### Konstruktorių įskaita

## Šaltiniai
Beverli Hilsas

**Beverli Hilsas** () – miestas vakarinėje Los Andželo apskrities dalyje. Beverli Hilsas ir kaimyninis Vakarų Holivudas yra apsupti Los Andželo miesto. 2000 metais miestelyje gyveno 33 784 žmonės.
Juozas Mažeika (1952)

**Juozas Mažeika** (g. 1952 m. gruodžio 4 d. Kūlupėnuose, Kretingos rajonas) – Lietuvos ir Kretingos rajono savivaldybės politinis bei visuomenės veikėjas.

## Biografija
1982 m. baigė Lietuvos kūno kultūros institutą, treneris.

1974–1991 m. Kūlupėnų Motiejaus Valančiaus pagrindinės mokyklos kūno kultūros mokytojas. 

1991–1997 m. Kūlupėnų Motiejaus Valančiaus pagrindinės mokyklos direktoriaus pavaduotojas ugdymui. 

1997–2005 m. Kūlupėnų Motiejaus Valančiaus pagrindinės mokyklos direktorius. 

2003–2009 m. Kretingos rajono savivaldybės mero pavaduotojas.

2009 – 2019 m. Kretingos rajono savivaldybės meras.

Nuo 1990 m. aktyvus visuomenės ir rajono politinio gyvenimo lyderis: Tėvynės sąjungos-Lietuvos krikščionių demokratų skyriaus pirmininkas (nuo 2000 iki 2019 m.), 1990–1995 m. Kretingos rajono Kūlupėnų apylinkės tarybos pirmininkas, 1995–1997 m. ir nuo 2000 m. iki dabar – Kretingos rajono savivaldybės tarybos narys, 2004–2009 m. dirbo mero pavaduotoju, 2009–2019 m. ėjo Kretingos rajono savivaldybės mero pareigas. Lietuvos savivaldybių asociacijos tarybos, Klaipėdos regiono plėtros tarybos narys, ženkliai prisidėjęs prie pajūrio regiono politikos formavimo ir plėtros, inicijavęs ir bendrus regionu mastu vykdomus projektus.  

2019 m. už nuopelnus Lietuvos savivaldai, jos plėtrai bei stiprinimui apovanotas Lietuvos savivaldybių asociacijos (LSA) įsteigtu „Auksinės krivūlės riterio" ženklu.

Sporto klubo „Kūlupėnai“ pirmininkas, Kretingos raj. kūno kultūros mokytojų asociacijos pirmininkas. Sutuoktinė Aldona, vaikai Jūratė, Gediminas..

## Šaltiniai
Desagvaderas (Bolivija)

**Desagvaderas** (, ) – upė rytų Bolivijoje, Altiplane. Išteka iš Titikakos ežero, teka į pietus plačiu kalnų slėniu, senovinio ežero dugnu. Įteka į Poopo ežerą. Aukštupyje sudaro Bolivijos–Peru sieną. Žemupyje skaidosi į dvi protakas, viena ją prateka Uru Uru ežerą. Dėl didelio garuojamumo ir dėl to, kad teka druskingomis sritimis vanduo sūrus. Nedideliais laivais Desagvaderu vyksta laivyba 65 km aukštupio ruože. Vanduo naudojamas drėkinimui.

Didžiausi intakai: Mauris, Kalakotas.

Pagrindinės gyvenvietės prie upės: Desagvaderas (Peru), Desagvaderas, Uljoma, Santiago de Kaljapa, Toledas (Bolivija).

Ikikolumbiniu laikotarpiu Desagvaderas vadintas Auljagasu (*Aullagas*) ir Čakamarka (*Chacamarca*).

## Šaltiniai
Karson Sitis

**Karson Sitis** () – miestas Jungtinėse Amerikos Valstijose, Nevados sostinė ir trečias pagal dydį valstijos miestas. Įkurtas 1858 metais. Išsidėstęs šalia Karsono upės.

## Demografija
Pagal 2000 metų statistika mieste gyveno 52 457 žmonės, mieste buvo 20 171 namų ūkis ir 13 252 šeimos. Gyventojų tankumas buvo 141/km² (366/mi²). Mieste gyveno 85,30 % baltaodžių, 1,80 % juodaodžių, 2,40 % indėnų, 1,77 % azijiečių, 6,60 % kitokios rasės žmonių ir 2,12 % dviejų ir daugiau rasių žmonių. 14,23 % visų gyventojų yra lotynoamerikiečiai.
Desna

**Desna** (ukr. ir ) – upė Rusijoje ir Ukrainoje; Dniepro kairysis intakas.

Prasideda Smolensko aukštumoje, Smolensko srityje. Iki Briansko teka į pietryčius Briansko sritimi; aukštupyje krantai žemi, pelkėti, vaga vingiuota. Nuo Briansko pasuka į pietvakarius ir teka Ukrainos teritorija (Černigovo, Kijevo sritimis). Krantai aukštėja. Nuo santakos su Seimu slėnis išsiplečia, upė smarkiai vingiuoja, sudaro senvages. Įteka į Dnieprą šiek tiek į šiaurę nuo Kijevo. Užšalusi nuo gruodžio iki balandžio.

Didžiausi intakai: Sudostė, Snovas (dešinieji), Bolva, Snežetė, Navlia, Neriusa, Seimas, Ostioras, Šostka.

Desna laivuojama 535 km nuo žiočių. Prie upės įsikūrę šie miestai: Jelnia, Desnogorskas, Žukovka, Selcas, Brianskas, Trubčevskas (Rusija), Seversko Novgorodas, Černigovas, Ostioras.

## Šaltiniai
Raimundas Puškorius

**Raimundas Puškorius** (g. 1954 m. birželio 14 d. Skaudaliuose, Kretingos rajonas) – tautodailininkas, skulptorius, Lietuvos ir Kretingos rajono savivaldybės politinis bei visuomenės veikėjas.

## Biografija
1974 m. baigė Kretingos darbo jaunimo vidurinę vakarinę mokyklą. Kretingos miesto seniūnijos sporto organizatorius.

Medžio drožėjas, nuo 1972 m. Lietuvos tautodailininkų sąjungos narys, Kretingos sekcijos pirmininko pavaduotojas. Dalyvavo daugelyje kūrybinių stovyklų ir parodų Lietuvoje, Japonijoje, Danijoje, Vokietijoje, JAV.

Tėvynės sąjungos Kretingos rajono skyriaus narys. Nuo 2007 m. Kretingos rajono savivaldybės tarybos narys.

Sporto klubo „Paupis“ pirmininkas. Sutuoktinė Vanda, vaikai Jurga, Anerijus, Marius.

## Šaltiniai
Jolita Vaickienė

**Jolita Vaickienė** (g. 1970 m. rugsėjo 25 d. Radviliškyje) – Lietuvos ir Kretingos rajono savivaldybės politinė bei visuomenės veikėja.

## Biografija
1988 m. baigė Kretingos 3-ąją vidurinę mokyklą, 1993 m. – Vilniaus universitetą, ekonomistė.

1993–1994 m. investicinės bendrovės „Investicijos į Palangą“ vyr. buhalterė. 1994–1996 m. užsienio kapitalo įmonė „Coca Cola gėrimai“ vyr. finansininkė. 1997–2001 m. UAB „Lijota“ vyr. finansininkė. 2002–2003 m. UAB „Vakarų medienos grupė“ vyr. finansininkė. 2003–2009 m. UAB „Vijomeda“ direktorė.

2009–2011 m. Kretingos rajono savivaldybės mero pavaduotoja. 2011–2012 m. ir nuo 2022 m. Kretingos rajono savivaldybės administracijos direktorė. 2012 m. UAB „Vijomeda“ direktoriaus pavaduotoja. 2012–2016 m. Lietuvos Respublikos Seimo narė. 2016–2022 m. UAB „Vijomeda“ vyr. finansininkė.

2007–2011 m. ir 2016–2022 m. Kretingos rajono savivaldybės tarybos narė.

2005–2016 m. partijos Tvarka ir teisingumas (liberalai demokratai) narė.

Kretingos verslininkių klubo prezidentė. Sutuoktinis Vidas, vaikai Martynas, Margarita..

## Šaltiniai
The Mirage

**The Mirage** () – viešbutis ir kazino, įsikūręs Las Vegase, Nevadoje. Kazino priklauso MGM Mirage kompanijai. Auksinę eksterjero spalvą suteikia auksas, naudojamas languose. Kazino plotas užima 8 412,2 m², o viešbutis turi 3 044 kambarius.

„The Mirage“ buvo atidarytas 1989 metų lapkričio 22 diena,bei buvo renovuotas 2002 ir 2005 metais.

„The Mirage“ turi 76 000 l talpos akvariumą su daugiau nei 450 žuvų rūšių. Yra 30 m aukščio atriumas su uždaru atogrąžų mišku. Priešais „The Mirage“ yra ugnikalnis, kuris išsiveržia kas naktį, priklausomai nuo sezono. Kas valandą vyksta ugnies šou. Didžiuliai ugnies kamuoliai suderintai pasirodo pagal muziką ir nušviečia šalia esančias marias.

## Išnašos

## Nuorodos
* ''The Mirage'' oficiali svetainė
Džamuna

:: *Apie Indijos upę žr. [[Džamna]]*.

**Džamuna** – viena iš trijų didžiausių upių Bangladeše, Bramaputros atšaka. Įteka į Padmą (Gangą). Per upę nutiestas didžiulis tiltas, sujungiantis sostinę Daką su Radžšahiu šalies šiaurės vakaruose.
Nuskausminimas

**Nuskausminimas** – procesas, kurio metu vaistų ar kitų priemonių pagalba sumažinama ar visiškai nuslopinama žmogaus nervų reakcija į tam tikrą dirgiklį, skausmo sukėlėją. Dažniausiai naudojamas chirurginėse operacijose bei kitose medicininese procedūrose, kai pacientui tiesiogine intervencija gali sukelti nepakeliamą ar trikdantį skausmą.
Jaka Lakovič

**Jaka Lakovičius** (; g. 1978 m. liepos 9 d. Liublijanoje) – Slovėnijos krepšininkas, krepšinio treneris.

Daugiausia varžėsi Atėnų „Panathinakos“ ir „Barselonos“ gretose. 2010 m. su pastaruoju klubu laimėjo „Eurolygą“. Karjeros pabaigoje žaidė Turkijoje, Italijoje.

Jaka Lakovičius buvo vienas pagrindinių Slovėnijos rinktinės lyderių. Su ja dalyvavo 2001, 2003, 2005, 2007, 2009, 2011 ir 2013 m. Europos čempionatuose bei 2006 ir 2010 m. pasaulio čempionatuose.

## Pasiekimai

;Žaidėjo karjera
* Eurolyga (2010 m.)
* ACB lyga (2009, 2011 m.)
* Ispanijos krepšinio taurė (2007, 2010, 2011 m.)
* Ispanijos krepšinio supertaurė (2009, 2010 m.)
* Graikijos krepšinio lyga (2003–2006 m.)
* Graikijos krepšinio taurė (2003, 2005, 2006 m.)
* Graikijos lygos finalo serijos MVP (2003, 2005 m.)
* Graikijos taurės MVP (2005 m.)
;Trenerio karjera
* Europos taurė (2023 m.)

## Šaltiniai
Miesto kaubojus

**Miesto kaubojus** (angl. Urban Cowboy) – 1980 metų filmas apie meilę ir neapykantą santykiuose tarp kaubojaus Bado Deiviso ir jo merginos Sisės. Filmo scenarijus buvo kuriamas pagal straipsnį, kurį Aaron Latham parašė viename vyrų žurnale.

Filmas vien Jungtinėse Amerikos Valstijose uždirbo 54 milijonus dolerių (plius  24 000 000 dolerių iš video nuomos).

Filmas prasideda kai pagrindinis veikėjas Bud Davis persikelia į Pasadeną iš Spuro. Jis greitai įsidarbina naftos perdirbimo įmonėje, kurioje dirba ir jo dėdė Bobas. Badas greitai atranda miesto naktinį gyvenimą, kuris vyksta bare pavadinimu Gilley’s Club (baras egzistuoja tikrovėje).

Bare Badas susipažįsta su mergina vardu Sissy ir jie greitai susituokia. Netrukus po vestuvių jie vėl aplanko barą ir pamato jame atsiradusį naują mechaninį bulių. Badas pastebi savo sugebėjimus juo jodinėti, tačiau savo žmonai ant buliaus lipti neleidžia.

Kol Badas dienos metu dirba, Sissy nusprendžia išmokti jodinėti mechaniniu buliumi, kad nustebintų savo vyrą. Ji vaikšto į barą dienos metu ir mokosi nieko apie tai nesakydama Badui.

Sissy išmoksta jodinėti buliumi padedama iš įkalinimo įstaigos paleisto Veso. Tada ji nusprendžia parodyti, ką moka Badui. Sissy pradeda jodinėti ir sužavi bare esančią publiką. Pavydėdamas jai dėmesio Badas nusprendžia jai parodyti ką jis moka nepaisant to, kad tą dieną darbe buvo susižalojęs nugarą. Buliaus operatoriumi dirbo Vesas, kuris prieš kelias dienas buvo susimušęs su Badu ir jautė simpatijas jo žmonai. Vesas pradeda valdyti bulių taip, kad Badas nukristų ir jam nukritus pasuka bulių tiesiai į jį sulaužydamas Badui ranką ir dar stipriau sužalodamas jam nugarą. Badas bando pulti Vesą, tačiau publika juos išskiria.

Po to Badas susipyksta su Sissy ir išeina su bare sutikta Pem, o Sissy su Vesu, ketinusi su juo permiegoti ji sustoja kol nieko nepadarė. Kitą dieną Sissy grįžta į savo treilerį ir randa jį tuščią. Ji sutvarko treilerį ir palieka Badui raštelį, kad nori su juo susitikti, tačiau Pem jį paslepia. Badas, nežinodamas apie žmonos paliktą raštelį pradeda treniruotis būsimoms jodinėjimo varžyboms.

Badas dalyvauja konkurse ir laimi jį, nugalėdamas Vesą ir tada Pem prisipažįsta, kad paslėpė Sissy raštelį ir pasako jam, kad jis turėtų ją susigrąžinti. Badas susiranda savo žmoną sėdinčią savo Ford Mustang automobilyje užkurtu varikliu ir laukiančią Veso, kuris jai nesakydamas sugalvoja pavogti tuos pinigus, kurių nelaimėjo. Filmo pabaigoje Badas pagauna Vesą bandantį išeiti su pinigais ir jį sumuša ir jis susitaiko su Sissy.

## Nuorodos
* 
*
Vida Giedrimienė

**Vida Giedrimienė** (g. 1943 m. balandžio 28 d. Skuode) – Lietuvos ir Kretingos rajono politinė bei visuomenės veikėja.

## Biografija

10 klasių baigė Varnių vidurinėje mokykloje. 11-ąją baigė Šilalės vidurinėje mokykloje. 1965 m. baigė Vilniaus valstybinį pedagoginį institutą, lietuvių kalbos ir literatūros mokytoja.

1965 m. Skuodo raj. Lenkimų vidurinės mokyklos mokytoja, 1966 m. Tauragės raj. Pagramančio aštuonmetės mokyklos direktoriaus pavaduotoja, 1967 m. Šilalės raj. Švietimo skyriaus metodininkė, 1969 m. Darbėnų vidurinės mokyklos mokytoja, vėliau aštuoniolika metų Kretingos raj. Švietimo skyriaus metodinio kabineto vedėja, mokyklų inspektorė, Kretingos rajono knygyno vedėja. 1992–2005 m. Kretingos rajono savivaldybės administracijos Švietimo skyriaus vedėja. Klaipėdos apskrities Švietimo tarybos narė.

Liberalų ir centro sąjungos Kretingos rajono skyriaus narė. 2007–2011 m. Kretingos rajono savivaldybės tarybos narė.

Sutuoktinis Edmundas, vaikai Egita, Aurima.

## Apdovanojimai

* 2003 m. birželio 25 d. Ordino „Už nuopelnus Lietuvai“ Riterio kryžius;
* 2005 m. spalio 25 d. Klaipėdos apskrities Garbės ženklas.

## Išnašos
Vida Kanapkienė

**Vida Kanapkienė** (g. 1951 m. sausio 28 d. Kulšėnuose, Mažeikių raj) – Lietuvos ir Kretingos rajono muziejininkė, politikė.

## Biografija
1973 m. baigė Vilniaus Valstybinį pedagoginį institutą, istorijos ir pedagogikos specialybę. 1980–2023 m.  Kretingos muziejaus direktorė.

Lietuvos centro sąjungos, nuo 2003 m. Liberalų ir centro sąjungos Kretingos rajono skyriaus narė, Kretingos skyriaus pirmininkė. 2003–2004 m. ir 2007 m. Kretingos rajono savivaldybės tarybos narė, dėl pareigų atsisakė mandato.

Kretingos miesto bendruomenės pirmininkė, Lietuvos muziejų tarybos narė.

## Apdovanojimai
* 1996 m. Didžiojo Lietuvos kunigaikščio Gedimino ordino Riterio kryžius.
* 2009 m. Kretingos rajono savivaldybės kultūros ir meno premija.
* 2015 m. Kultūros ministerijos sidabro Garbės ženklas „Nešk savo šviesą ir tikėk“.
* 2016 m. Kretingos rajono savivaldybės kultūros ir meno premija.
* 2019 m. Vyriausybės kultūros ir meno premija.
* 2021 m. Kretingos rajono Garbės piliečio vardas.
* 2024 m. Lietuvos didžiojo kunigaikščio Gedimino ordino Karininko kryžius.

## Nuorodos
* 2008 m. Lietuvos Respublikos Seimo rinkimai.

## Išnašos
Džeimsas (upė Virdžinijoje)

**Džeimsas** () – upė JAV, Virdžinijos valstijoje. Prasideda Apalačų kalnuose (Aleganuose), teka į pietryčius per Žydrąjį kalnagūbrį, Pidmonto plynaukštę ir Paatlantės žemumą. Įteka į Atlanto vandenyno Česapiko įlanką.

Didžiausi intakai: Apomatoksas, Čikahominis, Varvikas, Paganas, Nansemondas, Elizabetas.

Didžiausias debitas 5000 m³/s. Džeimsas laivuojamas nuo Ričmondo. Ties žiotimis įsikūręs Norfolko uostas.

## Šaltiniai
Eurovizijos dainų konkursas 2001

**2001 m. Eurovizijos dainų konkursas** – keturiasdešimt šeštasis Eurovizijos dainų konkursas, vykęs 2001 m. gegužės 12 dieną Kopenhagoje, Danijoje. Renginį vedė danų žurnalistė ir laidų vedėja Natasja Crone Back ir garsus danų aktorius Søren Pilmark. Konkurso nugalėtojais tapo Estijos atstovai Tanelis Padaris ir Deivas Bentonas su daina „Everybody“.

## Vieta

Konkurso vietai pasirinktas Parken stadionas *Inner Østerbro* rajone Kopenhagoje, Danijoje, pastatytas 1990–1992 metais. Renginį gyvai matė beveik 35 000 žiūrovų.

## Dalyvaujančios šalys

Dėl EBU iškritimo taisyklės – paskutines vietas užėmusios šalys konkurse netenka teisės dalyvauti tolesnių metų konkurse, o žemiausias vietas užėmusios šalys iš 1999 m. konkurso galėjo grįžti 2001 metais. Bosnija ir Hercegovina, Graikija, Lietuva, Lenkija, Portugalija, Slovėnija grįžo į konkursą, o Austrija, Belgija, Kipras, Suomija, Makedonija, Rumunija ir Šveicarija pasitraukė, nes jie buvo užėmę žemiausias vietas 2000 m. konkurse. Konkurse iš viso dalyvavo 23 šalių atstovai.

## Rezultatai

## Balsavimo lentelė

Dalyvaujančių šalių dauguma sudarė žiūrovų balsavimas (*televote*), labiausiai patikusias dainas vertino 12, 10, 8, 7, 6, 5, 4, 3, 2, 1 taškų. Pirmą kartą EBU pristatė balsavimo sistemą, kurios 50 % sudarė balsavimas telefonu, o kitus – 50 % žiuri balsai, tose šalyse, kurios nenori naudoti 100 % žiūrovų mišinio. Pasak EBU taisyklės kiekvienas transliuotojas galėjo laisvai rinktis tarp žiūrovų balsavimo sistemos ir mišrią 50–50 sistemos pasirinkimą. Išskirtinėmis aplinkybėmis, kai balsavimas telefonu nebuvo įmanomas, balsavo tik žiuri komisija: Bosnija ir Hercegovina, Turkija ir Rusija. Tik trys šalys naudojo mišrią balsavimo sistemą: Kroatija, Graikija ir Malta.

### 12 taškų
Po 12 taškų surinkusios šalys

## Komentatoriai

* Nyderlandai – Willem van Beusekom
* Bosnija & Hercegovina – Ismeta Dervoz
* Norvegija – Jostein Pedersen
* Rusija – Alexandr Anatolievich & Konstantin Mihailov
* Švedija – Henrik Olsson & Anders Berglund
* Lietuva – Darius Užkuraitis
* Portugalija – Eládio Climaco
* Airija – Marty Whelan
* Ispanija – José Luis Uribarri
* Prancūzija – Marc-Olivier Fogiel & Dave
* Turkija – Bülend Özveren
* Jungtinė Karalystė – Terry Wogan (BBC), Ken Bruce (BBC Radio 2)
* Lenkija – Artur Orzech
* Vokietija – Peter Urban
* Estija – Marko Reikop
* Graikija – Dafni Bokota
* Danija – Keld Heick

## Nuorodos

* Oficiali Eurovizijos svetainė
Džeimsas (upė Dakotoje)

**Džeimsas** (), **Dakota** (*Dakota River*), **Džimas** (*Jim River*) – upė Jungtinėse Amerikos Valstijose, Šiaurės ir Pietų Dakotoje; ilgiausias, kairysis Misūrio intakas. Prasideda Misūrio plynaukštėje, teka į pietus labai plačiu slėniu prerijų lygumomis, Didžiųjų lygumų pakraščiu. Ties Janktonu įteka į Misūrį.

Vasaros liūtys sukelia labai aukštus potvynius. Džeimso vanduo naudojamas drėkinimui. Prie upės įsikūrę Džeimstauno, Aberdino miestai.

## Šaltiniai
Eurovizijos dainų konkursas 2002

**2002 m. Eurovizijos dainų konkursas** – keturiasdešimt septintasis Eurovizijos dainų konkursas, vykęs 2002 m. Taline, Estijoje. Konkurso nugalėtoja tapo Latvijos atstovė Marija Naumova su daina „I wanna“.

## Rezultatai

## Balsavimų lentelė

### 12 taškų
Po 12 taškų surinkusios šalys

## Nuorodos
* Oficiali Eurovizijos svetainė
Pilkasis varanas

**Pilkasis varanas** (*Varanus griseus*) – vidutinio dydžio varanas, paplitęs vidurio Azijoje.

Užauga iki 1,5 m (vidutiniškai 90–100 cm), sveria iki 3 kg (vid. 1–1,8 kg). Žmogui nepavojingas.
Pasadina (Teksasas)

**Pasadina** – miestas Hiustono pietuose, Teksaso valstijoje. Pasadena yra 15 pagal dydį miestas valstijoje ir 159 pagal dydį JAV miestas. Pasadina yra įsikūrusi netoli vietos, kurioje 1836 metų balandžio 21 dieną vyko galutinė Teksaso revoliucijos kova.

## Demografija
2000 metų statistiką, Pasadinoje gyveno 141 674 žmonės, mieste buvo 47 031 namų ūkis ir gyveno 35 179 šeimos. Gyventojų tankis buvo 1 238,7/km². Miesto gyventojus sudarė 71,45 % baltaodžiai, 1,63 % juodaodžiai, 1,83 % azijiečiai, 0,68 % indėnai, 21,34 % kitos rasės ir 3,08 % gyventojų buvo dviejų arba daugiau rasių. 48,24 % visų gyventojų buvo ispanų arba lotynų kilmės.

Mieste gyveno 31,6 % žmonių iki 18 metų, 11,4 % žmonių nuo 18 iki 25 metų, 31,2 % nuo 25 iki 44 metų, 17,9 % nuo 45 iki 65 metų ir 7,9 % – 65 metų amžiaus ir vyresni. Vidutinis amžius buvo 29 metai.
Šiurpusis nuodadantis

**Šiurpusis nuodadantis** (*Heloderma suspectum*) – vienas iš dviejų nuodingų pasaulio driežų, priklausantis nuodadančių šeimai. Paplitęs Šiaurės Amerikos vakarinėse dykumose. Tai didžiausias natūraliai JAV gyvenantis driežas, užauga iki 30–50 cm ilgio, sveria 0,5–1,4 kg. Minta smulkiais žinduoliais, ropliais (tarp jų ir mažomis gyvatėmis), vabzdžiais, roplių ir paukščių kiaušiniais. Retas, saugomas.
Danutė Dunauskaitė

**Danutė Dunauskaitė** (g. 1951 m. rugpjūčio 19 d. Pakruojyje) – pedagogė, Lietuvos ir Kretingos rajono politinė bei visuomenės veikėja.

## Biografija
1978 m. baigė LSSR konservatorijos Klaipėdos fakultete lietuvių kalbą, literatūrą ir režisūrą. Kretingos Simono Daukanto vidurinės mokyklos mokytoja.

1999 m. tapo laikraščio „Pajūrio naujienos“ meninio kultūrinio priedo „Smiltys“ redaktore. Parengė straipsnių apie įvairius Kretingos krašto kūrėjus. „Pajūrio naujienose“ publikuotas straipsnių ciklas apie kultūrinį Kretingos krašto paveldą. Drauge su kitais sudarė knygą „Kretingos krašto žodžio meistrai“. Laikraščio „Klaipėda“ literatūrinis priedas „Gintaro lašai“ pirmasis paskelbė D. Dunauskaitės eilėraščius, paskui jų išspausdino „Švyturio“ laikraštis.

2002 m. Liberalų demokratų partijos, 2006 m. Darbo partijos Kretingos rajono skyriaus narė. 2003–2007 m. Kretingos rajono savivaldybės tarybos narė.

Vaikas Aurimas.

## Bibliografija
* Po laiko delnu: esė. – Klaipėda: Druka, 2005. – 64 p. – ISBN 9986-848-57-1
* Pokalbiai ant Akmenos kranto. – Klaipėda: Eglės leidykla, 2007. – 192 p. – ISBN 978-9955-54-238-4

## Šaltiniai
Gilley’s Club

**Gilley’s Club** yra klubas, kurį 1971 metais įkūrė dainininkas Mickey Gilley Pasadenoje, Teksase http://www.gilleysdallas.com/Info/Welcome/GilleysHistory . Klube 1980 metais buvo nufilmuotas filmas Miesto kaubojus, kuris parodė jaunų žmonių gyvenimą ir meilę Pasadenos mieste.

Klubas veikė tarp 1971 ir 1989 metų, 2003 metais vėl buvo atidarytas kitame mieste. Klubas tebeturi mechaninį bulių „El Toro“ iš filmo Miesto kaubojus.
Vidurio Lietuvos plokštinių kapinynų kultūra

**Vidurio Lietuvos plokštinių kapinynų kultūra** – baltų archeologinė kultūra apie Nemuną, tai Neries, Dubysos, Nevėžio žemupiuose, iš dalies Mituvos baseine. Čia gyvenusios baltų genties pavadinimas nežinomas.
Džeihanas

**Džeihanas** (), ***Piramas*** () – upė pietų Turkijoje. Prasideda Tauro kalnuose, Kapadokijoje, teka į pietvakarius. Aukštupyje teka siauru kalnų slėniu, toliau – Čukurovos žemuma. Įteka į Viduržemio jūrą; sudaro deltą.

Žiemomis patvinsta. Džeihano vanduo naudojamas drėkinimui. Upė gili ir vandeninga. Džeihano slėnyje įsikūręs Džeihano miestas.

## Šaltiniai
Pasadina (Kalifornija)

**Pasadina** () – miestas Jungtinėse Amerikos Valstijose, Kalifornijoje, Los Andželo apygardoje, Didžiojo Los Andželo konurbacijos šiaurės rytinėje dalyje. 143,6 tūkst. gyventojų (2009 m.). Miestas išsidėstęs San Gabrielio kalnų papėdėje, San Gabrielio slėnyje. Yra oro uostas, metro linija į Los Andželą, Aeronautikos ir kosminių skrydžių mokslinio tyrimo centras, Kalifornijos technologijos institutas (įkurtas 1891 m.) su Jet Propulsion laboratorija, projektuojančia ir gaminančia NASA erdvėlaivius.

## Istorija
Gyvenvietę prie geležinkelio linijos į Santa Fė 1874 m. įkūrė Thomas B. Elliott. Tuomet ji vadinosi *Indiana Colony*; dabartinis pavadiniams suteiktas 1875 m. Gyvenvietė išaugo į citrusų auginimo ir eksporto regioną. Miesto teises gavo 1886 m. Tais pačiais metais miestas prijungtas prie Los Andželo apygardos.

## Ekonomika
Pagrindinės pramonės šakos: elektronika, tiksliųjų prietaisų, lėktuvų ir raketų dalių gamyba. Taip pat plėtojamas turizmas, yra žiemos poilsio centrų.

## Gyventojai
Pagal 2000 m. statistiką Pasadinoje gyveno 133 936 žmonės, mieste buvo 51 844 šeimos ūkių ir 29 862 šeimos. Miestas buvo 160 pagal dydį Jungtinėse Amerikos Valstijose. Gyventojų tankis buvo 2 238,7/km². Mieste gyveno 53,36 % baltaodžių, 14,42 % juodaodžių, 10,00 % azijiečių, 0,71 % indėnų, 16,11 % kitos rasės ir 5,39 % dviejų arba daugiau rasių gyventojų. 33,40 % visų gyventojų buvo ispanų arba lotynų amerikiečių kilmės.

## Šaltiniai
Džida (upė)

**Džida** () – upė Rusijoje, pietų Buriatijoje; Selengos kairysis intakas. Prasideda Mongolijos pasienyje, Chamar Dabano kalnagūbrio pietiniame šlaite. Teka į rytus kalnų slėniu, lygiagrečiai su Džidos kalnagūbriu. Aukštupyje slėnis siauras, upė teka tarpekliais, žemupyje – prasiplečia. Įteka į Selengą netoli Džidos gyvenvietės.

Miško plukdymas. Džidos slėnyje įsikūręs Zakamensko miestas.

## Šaltiniai
Los Andželo apygarda

**Los Andželo apygarda** () – Jungtinių Amerikos Valstijų apygarda, esanti Kalifornijoje. Tai didžiausia pagal gyventojų skaičių apygarda šalyje. Administracinis centras – Los Andželas.

## Gyventojai
Pagal 2000 m. statistiką, apskrityje gyveno 9 519 338 žmonės, apskrityje buvo 3 133 774 namų ūkiai ir 2 137 233 šeimos. Gyventojų tankumas buvo 905/km². Apskrityje gyveno 48,71 % baltaodžių, 9,78 % juodaodžių, 11,95 % azijiečių, 0,81 % indėnų, 23,81 % kitos rasės ir 4,94 % dviejų arba daugiau rasių žmonių. 44,56 % visų gyventojų buvo ispanai arba lotynai. 45,87 % visų gyventojų mokėjo tik anglų kalbą.

### Didžiausi miestai
* Los Andželas (3 847 400 gyv.)
* Long Byčas (461 522 gyv.)
* Glendeilas (205 300 gyv.)
* Santa Klarita (151 088 gyv.)
* Pomona (149 473 gyv.)
* Palmdeilas (141 012 gyv.)
* Toransas (137 946 gyv.)
* Pasadena (133 936 gyv.)
* Lankasteris (129 019 gyv.)
* El Montė (119 900 gyv.)

## Šaltiniai
Upės delta

**Delta** – upės žiočių tipas. Susiformuoja žemumoje upei nusodinant nešmenis. Iš nešmenų susidaro salos, todėl upės vaga skaidosi į protakas ir atšakas. Pavadinimas kilo dėl Nilo deltos panašumo į graikišką raidę Δ (*delta*). Deltos susiformavimą lemia keletas aplinkybių: upės mitybos režimas, gruntai, kuriais teka upė, nuotėkis, upės ir jūros potvynių režimas. Upių deltose susiklosto labai derlingi aliuviniai dirvožemiai, todėl tai svarbios žemdirbystės sritys.

Kai kurios didžiausios deltos:
* Gangos–Brahmaputros – 105 000 km²
* Amazonės – 100 000 km²
* Lenos – 28 500 km²
* Nilo – 24 000 km²
* Volgos – 19 000 km²

Kartais upės suformuoja ir vidines deltas, pavyzdžiui, Okavangas, išsiliedamas Kalahario dykumoje, vidinė Pyso-Atabaskos delta.
Anortozitas

**Anortozitas** – stambiagrūdė magminė uoliena, sudaryta daugiausia iš plagioklazinių feldšpatų (apie 95 %), piroksenų (apie 4 %), olivino, ilmenito, magnetito.

Anortozitas – paplitusi uoliena Žemės plutoje. Mažiausiai 4,1 milijardų metų senumo Mėnulio paviršiuje rastas Būties akmuo taip pat yra anortozitas.

Dėl atsparumo aukštoms temperatūroms vertinga aerokosminėje ir gynybos pramonėje, orlaivių gamyboje,kitur

## Šaltiniai

## Nuorodos
Hari Mata Hari

**Hari Mata Hari** – garsi Bosnijos ir Hercegovinos muzikos grupė. Grupės lyderis ir vokalistas – Hajrudin Varešanović. Grupė susikūrė 1985 m. Sarajeve. Hari Mata Hari dažniausiai atlieka pop roko stiliaus muziką. Grupė dalyvavo ir laimėjo daugelyje Balkanų šalių festivalių. Ypač grupę išgarsino dalyvavimas 2006 m. Eurovizijos dainų konkurse Atėnuose. Čia grupė su lyriška balade *Lejla* užėmė 3 vietą, surinkusi 229 taškus. Prie šios dainos kūrimo daug prisidėjo ir 2004 m. Serbijos atstovas Eurovizijoje Željko Joksimović.

## Nariai
* Hari (Hajrudin) Varešanović – vokalas
* Izudin Kolečić – perkusija
* Karlo Martinović – solo gitara
* Nihad Voloder – ritminė gitara

## Diskografija
* 1985 – *U tvojoj kosi*
* 1986 – *Ne bi te odbranila ni cijela Jugoslavija*
* 1988 – *Ja te volim najviše na svijetu*
* 1989 – *Volio bi' da te ne volim*
* 1990 – *Strah me da te volim*
* 1992 – *Rođena si samo za mene*
* 1994 – *Ostaj mi zbogom ljubavi*
* 1998 – *Ja nemam snage da te ne volim*
* 2001 – *Sve najljepše od Hari Mata Hari*
* 2001 – *Baš ti lijepo stoje suze*
* 2002 – *Ružmarin i najljepše neobjavljene pjesme*
* 2002 – *Live*
* 2004 – *Zakon jačega*
* 2009 – *Sreća*

## Nuorodos
* Oficiali svetainė 
* 
* Hari Mata Hari atlieka ''Lejla''

|-
Boris Novković

**Borisas Novkovičius** (g. 1967 m. gruodžio 25 d. Sarajeve) – Kroatijos bei Bosnijos ir Hercegovinos dainininkas.

Boriso tėvas Džordže Novković buvo žinomas dainų autorius ir muzikos vadybininkas. Boris Novković muzikinės karjeros pradžia – 1986 m., tada jis išleido pirmąjį albumą *Kuda idu izgubljene djevojke…*. Greitai išgarsėjo visuose Balkanuose, dalyvavo įvairiuose Balkanų muzikos festivaliuose. 1990 m. dalyvavo nacionalinėje Jugoslavijos atrankoje į Euroviziją, bet užėmė 2 vietą. 2005 m. Borisui pavyko laimėti nacionalinę Kroatijos atranką ir Kijeve su grupe Lado jis pristatė Balkanišką baladę *Vukovi umiru sami*. Su šia daina Krotija užėmė 11 vietą, surinkusi 115 taškų.

## Diskografija
* *Kuda idu izgubljene djevojke…* – 1986
* *Jači of sudbine* – 1987
* *Dok svira radio* – 1988
* *Obojeni snovi* – 1989
* *100X* – 1991
* *Struji struja* – 1993
* *U dobru i u zlu* – 1995
* *The best of Boris* – 1995
* *Sve gubi sjaj bez ljubavi* – 1997
* *Branim se* – 1999
* *Direkt* – 2000
* *Ko je kriv* – 2002
* *The best of 1995–2003* – 2003
* *Ostvaren san* – 2004
* *Zapisan u tebi* – 2008

## Nuorodos
* Oficiali svetainė 
* 

|-
Sidur

**Sidur** ( *Siddur*) – tai judėjų maldynas, kuriame surašytos maldos, psalmės ir palaiminimai. Pradžioje Sidur maldyno pagrindą sudarė tik Toroje ir Tanache surašytos maldos, o vėliau į jį buvo pridėta informacijos apie palaiminimus, himnus ir judėjų švenčių maldas. Seniausią žinomą maldyną, parašytą Babilone apie 850 metus, sudarė rabinas Amram Gaon iš Sura miesto. Pirmasis Europoje Sidur maldynas išspausdintas Italijoje 1486 metais.

## Nuorodos
* Sidur
Rebetzin

**Rebetzin** (jidiš k. *Rebbetzin*) arba **Rabanit** (hebr. *Rabbanit*) – titulas, kurį ištekėdama gauna Rebe žmona.

Kadangi judėjų moterys mandagiai šalinasi judėjų mokytojo Rebe dėl didelio jo autoriteto, moterų reikalais daugiausiai rūpinasi Rebetzin. Rebetzin yra pagrindinė judėjų bendruomenės moteris.

## Nuorodos
* Paklausk Rebetzin 
* Rebetzin
Paulius

**Paulius** yra Lietuvių kalboje vartojamas vyriškas vardas.

## Etimologija

Jis kilęs iš Lotynų kalbos asmenvardžio *Paulus*, reiškiančio 'mažas', 'menkas'. Ši vardo forma į vartoseną pateko kaip krikštavardis, po Lietuvos krikšto, 1386 m.

Kita šio vardo forma **Povilas** yra labai senas skolinys iš Rytų slavų kalbos, kilęs iš joje vartoto asmenvardžio *Павьлъ.

Žymios šį vardą turinčios asmenybės:
* Apaštalas Paulius – vienas iš krikščionių apaštalų. Jis apaštalu tapo jau po Jėzaus Kristaus mirties ir prisikėlimo, todėl nepriskiriamas *Dvylikai apaštalų*, nors yra vienas iš pačių garbingiausių ankstyvosios krikščionybės veikėjų, dėl savo misijinės veiklos vadinamas „Tautų apaštalo“ titulu;
Iki šiol buvo šeši popiežiai, turėję Pauliaus vardą;
* Jonas Paulius II – popiežius;
* Feldmaršalas Paulius – vokiečių generolas, su savo kariuomene patekęs į nelaisvę Stalingrado mūšyje.

**Paulius** − lietuviška vyriškos giminės pavardė.

Šios pavardės moteriškosios giminės formos yra: Paulienė (ištekėjusi moteris) ir Pauliūtė (mergautinė pavardė). Šią pavardę turi šie garsesni asmenys:

* Klemensas Paulius (g. 1935) – Lietuvos ir Tauragės rajono politinis bei visuomenės veikėjas.

**Pauliaus** vardą turintys garsesni asmenys:

* Paulius Baltakis – kunigas;
* Paulius Galaunė – menininkas;
* Paulius Grybauskas – futbolininkas;
* Paulius Heizė – rašytojas;
* Paulius Jankūnas – krepšininkas;
* Paulius Jurkus – kultūros veikėjas;
* Paulius Marcinkus – arkivyskupas;
* Paulius Slavėnas – astronomas;
* Paulius Širvys – poetas.

Panašūs:

* Pauliečių ordinas – vienuolių ordinas;
* Paulio draudimo principas – reiškinys fizikoje.
Pažinimas

**Pažinimas**, **kognicija** (: „pažinti“) – smegenyse vykstančių procesų visuma sudaranti sąmonę. Apima atmintį, patirtis, pojūčius, mąstymą, individualų pasaulio suvokimą. Pažinimas yra elgesio valdymo posistemės smegenyse vykdomas informacijos apdorojimas. Kognityviniai procesai svarbūs elgesiui, jo planavimui, mokymuisi, veiksmų pasirinkimui.

Pažinimo gebėjimai – dėmesys, atmintis, mokymasis, kūrybiškumas. Kognicinius parametrus tiria kognityviniai mokslai, (pažinimo) psichologija, filosofija, neuromokslai.

## Nuorodos
* http://www.foresight.gov.uk/Previous_Projects/Cognitive_Systems/Reports_and_Publications/Research_Reviews/Research_Reviews__Life_Sciences/Social_cognition_(new_layout).pdf  U. Frith, S.-J. Blakemore: *Socialinis pažinimas.* 2004 (PDF)
Vystymosi neurobiologija

**Vystymosi neurobiologija** (**nervų sistemos vystymosi biologija**; , *developmental neurobiology*) – neurobiologijos šaka, tirianti nervų sistemos kilmę, vystymąsi, evoliuciją (dažnai tiriami „organizmai modeliai“ kaip višta *Gallus gallus*, drozofila (*[[Drosophila melanogaster]]*) ir kt.). Vystymosi neurobiologijos objektas – nervinių ląstelių pirmtakių atsiradimo procesai, nervų sistemos kompleksinių darinių formavimasis, nervinių ląstelių regeneracija.

## Šaltiniai
* Scott F. Gilbert: „Developmental Biology“, 7th Edition.
* Eric Kandel: „Principles of Neural Science“, 4th Edition.
Endokrinologija

**Endokrinologija** ( „viduje“ ir *κρίνειν* „nulemti, spręsti“) – mokslas apie hormonus (endokrinus); biologijos ir medicinos šaka, tirianti gyvūnų endokrininių organų ir audinių ontogenezę ir filogenezę. Medicininė endokrinologija yra vidaus ligų tyrimo šaka. Endokrinologija tiria tokias ligas ir sutrikimus kaip diabetas, hipoglikemija, akromegalija, karcinoidas, skydliaukės veiklos sutrikimai ir kt.

## Šaltiniai
Endokrinologijos dalyko programa Kauno medicinos universitetas
* Endokrinologijos žodynas
Pasadena

**Pasadena** gali reikšti:

* Pasadenos miestą Teksaso valstijoje;
* Pasadenos miestą Kalifornijos valstijoje.
Neuroendokrinologija

**Neuroendokrinologija** – endokrinologijos bei neuromokslų šaka, tirianti nervų bei hormonų sistemų sąveiką (iš esmės nervų ir endokrininės sistemų dalishipofizę ir pagumburį). Kadangi hipofizė ir pagumburis atlieka svarbias organizmo bei gyvybines reguliavimo funkcijas, o jų veiklos sutrikimai sukelia įvairius simptomus, neuroendokrinologija tapo atskiru mokslu.

Viena pirmųjų neuroendokrinocologijos pagrindėjų – Berta Scharrer (1906–1995 m.). Neuroendokrinologijos „tėvu“ laikomas Geoffrey Harris (1913–1971 m.).

## Nuorodos
* Tarptautinė neuroendokrinologijos federacija
* Endokrinologija: Hipofizės susirgimai
Gigantotermija

**Gigantotermija** () – reiškinys biologijoje ir paleontologijoje, kai stambūs, didelės kūno masės gyvūnai lengvai išlaiko pastovią aukštą kūno temperatūrą, kas yra žymiau sunkiau smulkiems gyvūnams, kadangi šie turi didesnį kūno paviršiaus ploto ir kūno masės santykį. Didelis gyvūnas turi santykinai daugiau kūno medžiagos giliau nuo kūno paviršiaus, todėl jis lėčiau praranda kūno sukauptą šilumą (bet taip pat ir lėčiau įšyla).

Šis reiškinys svarbus stambiems ektoterminiams gyvūnams, pvz., stambiems vėžliams, dinozaurams bei dabar išnykusiems vandens ropliams, tokiems kaip ichtiozaurai ir mozazaurai, stambioms žuvims (pvz., didysis baltasis ryklys). Ektoterminiai gigantotermai savo kūno temperatūra ir metabolizmo sparta panašūs į endoterminius gyvūnus.

## Taip pat skaityti
* Bergmano taisyklė
Memfis (Tenesis)

**Memfis** () – miestas Jungtinėse Amerikos Valstijose, Šelbio apskrityje, Tenesio valstijoje. 2010 metais mieste gyveno 646 889 žmonės, tai didžiausias miestas valstijoje, antras pagal dydį JAV pietryčių regione ir 17 pagal dydį miestas Jungtinėse Amerikos Valstijose.

## Gyventojai

Pagal 2000 metų statistiką mieste gyveno 650 100 žmonių, mieste buvo 250 721 šeimos ūkis ir 158 455 šeimos. Gyventojų tankis buvo 898,6/km². Mieste gyveno 61,41 % juodaodžių, 34,41 % baltaodžių, 1,46 % azijiečių, 0,19 % indėnų, 1,49 kitokios rasės ir 1,04 % dviejų arba daugiau rasių žmonių. Iš visų gyventojų 2,97 % ispanai arba lotynai.

## Sportas
* Memphis Grizzlies (krepšinis)
Juan Pablo Montoya

**Chuanas Pablas Montoja** (; g. 1975 m. rugsėjo 20 d. Bogotoje, Kolumbija) – buvęs F1 pilotas.

Nuo 2001 m. iki 2006 m. vidurio lenktyniavo F1. Šiuo metu lenktyniauja NASCAR lygoje.

## Šaltiniai
ECW

**ECW** – amerikietiškų profesionalių imtynių šou, sukurtas kompanijos „World Wrestling Entertainment“ ir rodytas Syfy kanalo eteryje nuo 2006 m. birželio 13 d. iki 2010 m. vasario 16 d. Tai seserinė laida kitiems dviem WWE šou, RAW ir Smackdown. ECW sukurtas pagal nepriklausomą panašaus žanro sporto laidą tuo pačiu vardu, gyvavusią nuo 1992 iki 2001 m., kuri pasižymėjo ypatingu žiaurumu, kovos stilių įvairove bei lojaliais sirgaliais.

## Nuorodos
*
Bergmano taisyklė

**Bergmano taisyklė** () – gyvūnų ekologijos dėsnis, aprašantis šiltakraujų gyvūnų kūno masės ir aplinkos temperatūros ryšį. Taisyklė pavadinta ją 1847 m. suformulavusio XIX a. vokiečių biologo Christiano Bergmano (*Christian Bergmann*) vardu. Ši taisyklė ir Aleno taisyklė yra dažniausiai minimi ekologiniai dėsningumai, susiję su klimato įtaka gyvūnams.

Bergmano taisyklė teigia: Tos pačios rūšies (arba artimų genčių) individai, gyvenantys šaltesniame klimate, turi didesnę kūno masę, nei panašūs individai, gyvenantys šiltesnio klimato sąlygomis.

Šiauriniame pusrutulyje šis reiškinys pasireiškia tuo, kad kuo toliau į šiaurę, tuo stambesni tos rūšies individai. Pvz.,
* Kodiako porūšio rudųjų lokių, gyvenančių Aliaskos Kodiako salose, patinai sveria iki 700 kg, o vidutinės juostos rudųjų lokių patinai sveria iki 450 kg. Sirijos rudieji lokiai buvo dar smulkesni.
* Tigrų porūšio amūrinių tigrų patinai laisvėje sveria iki 400 kg, tuo tarpu labiausiai pietiniai, ties pusiauju gyvenantys Sumatros tigrų patinai sveria iki 130 kg.
* Šernai: Toskanoje (Italija) nušautas didžiausias šernas kuilys svėrė 150 kg. Ardėnuose, Negremonto miške, 1999 m. nušautas šernas svėrė 227 kg. Karpatų šernai sveria iki 200 kg. Rusijos šernai sveria iki 300 kg.

Stambesni gyvūnai turi santykinai mažesnį kūno paviršiaus ir kūno masės santykį, negu smulkesnieji, todėl šaltoje aplinkoje jie lengviau išlaiko pastovią kūno temperatūrą. Šilumą generuoja medžiagų apykaita visame kūno tūryje, kuris proporcingas kūno masei, todėl šilumos gamyba proporcinga kūno masei, o šiluma prarandama per kūno paviršių. Todėl didelė kūno masė yra palanki adaptacija gyvenant šaltame klimate. 
Ir atvirkščiai, stambus kūnas yra tam tikras trūkumas šiltame klimate, kadangi gyvūnui tenka intensyviau aušintis, kad atsikratytų šilumos pertekliaus. Tam, atrodytų, prieštarauja toks pavyzdys, kaip afrikinis dramblys, kurio kūno paviršiaus ir kūno masės santykis artimesnis šaltųjų kraštų gyvūnams. Tropinių gyvūnų kūne intensyvesnį šilumos šalinimą užtikrina ilgos galūnes ir didelės ausys, didinančios kūno paviršių (tai jau Aleno taisyklė). Afrikiniams drambliams kaip tik būdingos didelės ausys, dalyvaujančios termoreguliacijoje. Drambliai žymiai dažniau aptinkami medžių unksmėje, kai vedžiojasi drambliukus, kurie gerokai jautresni perkaitimui saulėkaitoje.

Bergmano taisyklės aprašomas reiškinys veikia ir žmonėse. Pvz., Šiaurės Azijos tautų žmonės yra stambesni už Pietryčių Azijos gyventojus. Lygiai taip pat skandinavai yra aukštesni ir stambesni už italus.